Bavlas
Bavlas (rus. Бавлы, tot. Баулы) – miestas Rusijoje, pietryčių Tatarstane, 56 km į pietryčius nuo Bugulmos, Bugulmos–Belebėjaus aukštumoje, prie Bavlo upelio; rajono centras. Keliai į Bugulmą, Oktiabrskį, Abduliną. Vystoma daugiausia naftos ir gamtinių dujų gavybos pramonė, taip pat yra maisto, medienos apdirbimo įmonių, apylinkėse plėtojamas žemės ūkis (auginami kviečiai, miežiai, avižos, žirniai, grikiai, soros, daržovės, laikomi galvijai, avys, žąsys). 2010 m. 21,6 % miesto gyventojų buvo rusai, 69,1 % – totoriai, 3,5 % – čiuvašai, 2,5 % – udmurtai.